2016 m.

2016 m. buvo keliamieji metai, prasidedantys penktadienį pagal Grigaliaus kalendorių.

Įvykiai Lietuvoje 
 2016 metus Lietuvos Respublikos Seimas paskelbė Bibliotekų metais.
 Spalio 9 d. vyko Lietuvos Respublikos Seimo rinkimai.

Įvykiai Pasaulyje 
 Vasario 12 d. Kuboje buvo surengtas Popiežiaus Pranciškaus ir patriarcho Kirilo susitikimas, pirmasis tarp Romos katalikų ir Rusijos stačiatikių bažnyčių vadovų.
 Gegužės 9 d. buvo stebimas Merkurijaus tranzitas per Saulę.
 Birželio 1 d. buvo atidarytas ilgiausias ir giliausias pasaulyje tunelis – Gotardo bazės tunelis Šveicarijoje.
 Birželio 10–liepos 10 d. Prancūzijoje vyko XV Europos futbolo čempionatas.
 Birželio 23 d. vyko Referendumas dėl Jungtinės Karalystės narystės Europos Sąjungoje.
 Liepos 4 d. NASA erdvėlaivis Juno pasiekė Jupiterį.
 Liepos 14 d. Nicoje (Prancūzija) įvyko teroristinis išpuolis, kurio metu žuvo daugiau nei 80 žmonių.
 Rugpjūčio 5 d. prasidėjo olimpinės žaidynės Rio de Žaneire, Brazilijoje.
 Rugpjūčio 24 d. centrinėje Italijoje įvyko 6.2 Mw stiprumo žemės drebėjimas, žuvo mažiausiai 292 žmonės.
 Lapkričio 8 d. vyko 58-ti JAV prezidento rinkimai. Prezidentu išrinktas respublikonas Donald Trump.

Mirtys

Lietuvoje 
 Sausio 22 d. – Irena Eitminavičiūtė, Lietuvos zoologė, habilituota biomedicinos mokslų daktarė (g. 1931 m.).
 Vasario 3 d. – Saulius Sondeckis (1928), Lietuvos dirigentas, orkestrų vadovas, profesorius (g. 1928 m.).
 Vasario 4 d. – Antanas Napoleonas Stasiškis, inžinierius, Lietuvos politinis bei visuomenės veikėjas (g. 1933 m.).
 Vasario 5 d. – Vytautas Antanas Dambrava, Lietuvos ir JAV diplomatas, žurnalistas, visuomenės veikėjas, teisės mokslų daktaras (g. 1920 m.).
 Vasario 12 d. – Kipišas, Lietuvos hip-hopo, regi muzikos atlikėjas išgarsėjęs su dalyvaudamos dueto Kastaneda muzikinėje veikloje nuo 2002-ųjų.
 Vasario 20 d. – Vincas Gudukas, Lietuvos ir Alytaus rajono savivaldybės politinis bei visuomenės veikėjas (g. 1947 m.).
 Vasario 25 d. – Romas Sakadolskis, JAV ir Lietuvos žurnalistas, tarptautinės radijo stoties „Amerikos balsas“ reporteris (g. 1947 m.).
 Vasario 29 d. – Vladislavas Domarkas, radijo inžinierius, Lietuvos mokslo, partinis, politinis bei visuomenės veikėjas (g. 1939 m.).
 Kovo 8 d. – Alfredas Erichas Senas, lietuvių-šveicarų kilmės JAV mokslininkas, istorikas, baltistas (g. 1932 m.).
 Kovo 9 d. – Antanas Janauskas, Lietuvos animacinių filmų režisierius, dailininkas, scenaristas (g. 1937 m.).
 Kovo 16 d. – Vladimiras Beriozovas, sovietinės ir nepriklausomos Lietuvos politinis bei visuomenės veikėjas, Kovo 11 d. Akto signataras (g. 1929 m.).
 Kovo 30 d. – Danguolė Plečkaitytė, mažiausia Lietuvos moteris (g. 1977 m.).
 Balandžio 4 d. – Jonas Galvydis, Lietuvos agronomas, habilituotas socialinių mokslų daktaras (g. 1937 m.).
 Balandžio 17 d. – Algirdas Sabaliauskas (1929), Lietuvos kalbininkas, vertėjas (g. 1929 m.).
 Gegužės 11 d. – Rolandas Banys, Realybės šou „Baras“ dalyvis.
 Gegužės 24 d. – Vytautas Vincentas Makarevičius, Lietuvos inžinierius mechanikas, šilumininkas, habilituotas technologijos mokslų daktaras (g. 1930 m.).
 Birželio 12 d. – Jonas Pranas Banys, Lietuvos matematikas, fizinių mokslų daktaras (g. 1932 m.).
 Birželio 24 d. – Marija Matušakaitė, Lietuvos dailėtyrininkė, architektė, drabužių dizainerė, humanitarinių mokslų daktarė (g. 1924 m.).
 Liepos 3 d. – Jurgis Danys, Lietuvos gydytojas terapeutas, habilituotas biomedicinos mokslų daktaras (g. 1921 m.).
 Liepos 16 d. – Kazimieras Uoka, Lietuvos politinis bei visuomenės veikėjas, signataras (g. 1951 m.).
 Liepos 23 d. – Algirdas Dembinskas, lietuvių psichiatras, medicinos pedagogas (g. 1939 m.).
 Rugpjūčio 27 d. – Algirdas Pilvelis, Publicistas, politikas, poetas, dienraščio „Lietuvos aidas“ vyriausias redaktorius (g. 1944 m.).
 Rugsėjo 21 d. – Leonidas Donskis, Lietuvos filosofas, politikas, istorikas, dėstytojas (g. 1962 m.).
 Spalio 16 d. – Juras Požela (1982), Lietuvos sveikatos apsaugos ministras, politikas, visuomenininkas (g. 1982 m.).
 Spalio 21 d. – Valerijonas Vytautas Jucys, Lietuvos grafikas (g. 1930 m.).
 Spalio 30 d. – Regina Tumalevičiūtė, Lietuvos operos solistė, pedagogė (g. 1922 m.).
 Lapkričio 29 d. – Michailas Jevdokimovas, Lietuvos aktorius, režisierius (g. 1943 m.).
 Gruodžio 21 d. – Remigijus Morkevičius,  Lietuvos Muay Thai kovotojas, daugkartinis Tailando bokso ir bušido turnyrų nugalėtojas (g. 1982 m.).
 Gruodžio 31 d. – Vytautas Bložė, Lietuvos poetas, dainų tekstų autorius, vertėjas (g. 1930 m.).

Pasaulyje 
 Sausio 9 d. – Maria Teresa de Filippis, pirmoji Formulės 1 lenktynininkė moteris (g. 1926 m.).
 Sausio 10 d. – David Bowie, anglų dainininkas, muzikantas, aktorius, menininkas, įrašų prodiuseris ir aranžuotojas (g. 1947 m.).
 Sausio 14 d. – Alan Rickman, britų kino, televizijos ir teatro aktorius (g. 1946 m.).
 Sausio 26 d. – Black (atlikėjas), Anglijos atlikėjo ir dainų autoriaus Colin Vearncombe grupė. Grupę ypač išgarsino singlas Wonderful Life (g. 1962 m.).
 Vasario 19 d. – Umberto Eco, italų kalbotyrininkas, rašytojas, filosofas (g. 1932 m.).
 Kovo 18 d. – Guido Westerwelle, vokiečių politikas, teisininkas, Vokietijos liberalų lyderis, buvęs FDP pirmininkas (g. 1961 m.).
 Kovo 20 d. – Anker Jørgensen, Danijos profesinių sąjungų ir politinis veikėjas (g. 1922 m.).
 Kovo 24 d. – Roger Cicero, Vokietijos džiazo atlikėjas, Rumunijos pianisto Eugen Cicero sūnus (g. 1970 m.).
 Kovo 31 d. – Zaha Hadid, Irako-Britanijos architektė (g. 1950 m.).
 Balandžio 21 d. – Prince, JAV popmuzikos atlikėjas, dainų autorius, prodiuseris, aktorius (g. 1958 m.).
 Birželio 3 d. – Muhammad Ali, profesionalus amerikiečių boksininkas, dažnai vadinamas vienu geriausiu visų laikų sunkiasvoriu boksininku (g. 1942 m.).
 Birželio 27 d. – Bud Spencer, italų plaukikas, aktorius ir scenarijų autorius (g. 1929 m.).
 Rugpjūčio 29 d. – Gene Wilder, JAV aktorius (g. 1933 m.).
 Rugsėjo 2 d. – Islamas Karimovas, Uzbekijos Respublikos prezidentas (g. 1938 m.).
 Rugsėjo 16 d. – Carlo Azeglio Ciampi, 10-asis Italijos prezidentas, šias pareigas ėjęs nuo 1999 m. gegužės 18 d. iki 2006 m. gegužės 15 d. Poste jis pakeitė Oscar Luigi Scalfaro, o po 2006 m. Italijos prezidento rinkimų Ciampi pakeitė Giorgio Napolitano. Taip pat jis yra buvęs Italijos ministru pirmininku bei Italijos turizmo ministru (g. 1920 m.).
 Rugsėjo 28 d. – Šimonas Peresas, Izraelio karinis ir politinis veikėjas, nuo 2007 m. Izraelio prezidentas (g. 1923 m.).
 Spalio 13 d. – Rama IX, Tailando karalius (g. 1927 m.).
 Lapkričio 7 d. – Leonard Cohen, Kanados poetas, dainininkas ir dainų tekstų kūrėjas, rašytojas (g. 1934 m.).
 Lapkričio 25 d. – Fidel Castro, Kubos prezidentas, politikas, ministras pirmininkas (g. 1926 m.).
 Gruodžio 8 d. – John Glenn, pirmasis orbita aplink Žemę apskriejęs amerikietis, taip pat tapęs vyriausiu į kosmosą pakilusiu žmogumi (g. 1921 m.).
 Gruodžio 11 d. – Esma Redžepova,  makedonų-romų vokalistė, dainų autorė, humanitarė. Žinoma visuose Balkanuose, tituluojama čigonų muzikos karaliene (g. 1943 m.).
 Gruodžio 25 d. – George Michael, Didžiosios Britanijos vokalistas, dainų autorius, prodiuseris (g. 1963 m.).
 Gruodžio 27 d. – Carrie Fisher, „Žvaigždžių karų” aktorė, rašytoja (g. 1956 m.).
 Gruodžio 28 d. – Debbie Reynolds, aktorė, vaidinusi klasikiniame 1952 m. miuzikle „Dainuojantys lietuje“ („Singin' In The Rain“) (g. 1932 m.).

2016 m. Nobelio premijos

 Chemijos – Ben Feringa, Jean-Pierre Sauvage, Fraser Stoddart
 Ekonomikos – Oliver Hart, Bengt R. Holmström
 Literatūros – Bob Dylan
 Taikos – Juan Manuel Santos
 Fizikos – John M. Kosterlitz, Duncan Haldane, David J. Thouless
 Fiziologijos ir medicinos –  Yoshinori Ohsumi

Šaltiniai 

2016 m.